ওয়েব ডেস্ক: ওভারহেড তার ছিড়ে গিয়েছে। তাই সকাল সাড়ে পাঁচটা থেকেই বন্ধ শিয়ালদহ দক্ষিণ শাখার ট্রেন চলাচল।
পার্কসার্কাস এবং বালিগঞ্জের মধ্যে ওভারহেড তার ছিড়েছে। সেইজন্য ডাউন লাইনে কোনও ট্রেনই চলছে না। একের পর এক ট্রেন দাঁড়িয়ে রয়েছে বিভিন্ন প্ল্যাটফর্মে। ফলে, যাত্রীরা সমস্যায় পড়েছেন সকাল থেকেই।
যদিও রেলের পক্ষ থেকে জানানো হয়েছে যে, মেরামতির কাজ চলছে। যত তাড়াতাড়ি সম্ভব স্বাভাবিক করার চেষ্টা করা হচ্ছে, শিয়ালদহ দক্ষিণ শাখার ট্রেন চলাচল।
 এদিন সকাল ৫.৩৮ থেকে বন্ধ হয়েছে ট্রেন চলাচল। যার ফলে সাত সকালেই চরম দুর্ভোগে পড়েছেন নিত্যযাত্রীরা।